rejauldu/bengali-wikipedia huggingface dataset:
পীরগঞ্জ বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ৯নং পীরগঞ্জ ইউনিয়ন।   ঐতিহাসিক পটভূমি  পীরগঞ্জ ইউনিয়নের নাম করণ নিয়ে জানা যায় যে, ‘‘পীর’’ শব্দের অর্থ মুরুববী বা জ্ঞান বিদ্ধ সাধক আর ‘‘গঞ্জ’’ শব্দের অর্থ বাজার। সেই দিক থেকে পীরগঞ্জের অর্থ দাঁড়ায় জ্ঞান বিদ্ধ সাধকদের বাজার। অর্থাৎ পীরগঞ্জ হলো জ্ঞানী-গুনী, পীরগঞ্জ সাধকের বিচরণ ভূমি এর প্রমাণ পাওয়া যায়। উপজেলার সর্বত্র ছড়িয়ে আছে অসংখ্য পীর, অলি,সাধু, সৈন্যাসীর আন্তনা মাজার ও সমাধী ক্ষেত্র। যার ধারা বাহিকতায় আজও এখানে সকল ধর্মমতের মানুষ সাম্পৃতির উঠানে মিলে মিশে বসবাস করছে। এরই পেক্ষাপটে এই ইউনিয়নের নাম হয় পীরগঞ্জ।।   ভৌগোলিক অবস্থান  রংপুর জেলার পীরগঞ্জ উপজেলা শহর নিয়ে পীরগঞ্জ ইউনিয়ন পরিষদ গঠিত। এই ইউনিয়নের উত্তরে বড়দরগাহ্ ইউনিয়ন, দক্ষিণে রামনাথপুর ইউনিয়ন, উত্তর-পূর্বে শানেরহাট ইউনিয়ন, পূর্ব-পশ্চিমে রায়পুর ইউনিয়ন ও পশ্চিমে কুমেদপুর ইউনিয়ন। অত্র ইউনিয়নের পাশ দিয়ে বড় বিলা ও আখিরা নদী প্রবাহীত হয়েছে। ইউনিয়নের মধ্য বরাবর ঢাকা-রংপুর মহাসড়ক বিদ্যমান।।   যোগাযোগ ব্যবস্থা  অত্র ইউনিয়নের মধ্য দিয়ে মহাসড়ক থাকায় উক্ত মহাসড়ক এর মাধ্যমে রংপুর জেলা ও পীরগঞ্জ উপজেলা সদরে যাতায়াত করা হয়। অধিকাংশ রাস্তা কাঁচা, কিছু কিছু রাস্তা পাঁকা রয়েছে। যোগাযোগের বাহক বাস, রিক্সা, ভ্যান, অটো ইত্যাদি।।   প্রশাসনিক এলাকা  পীরগঞ্জ ইউনিয়নের অধীনে মোট ২৬টি গ্রাম আছে।। পীরগঞ্জ ইউনিয়নের গ্রামসমূহ—  কেশবপুর  রামপুর  সরলা  চাঁন্দেরপাড়া  কাশিমপুর  চককরিম  বারাইপাড়া  গর্বধানপুর  আরিজপুর  কিশোরগাড়ী  দুবরাজপুর  হিলী  বাজিতপুর  ফতেপুর  মকিমপুর  খামার তাহিরপুর  তুলারামপুর  গঙ্গারামপুর  সোনাকান্দর  মজিলা তাহিরপুর  আরাজী গঙ্গারামপুর  ওসমানপুর  প্রজাপাড়া  পীরগঞ্জ  পঁচাকান্দর  মিলনপুর   জনসংখ্যার উপাত্ত  পীরগঞ্জ ইউনিয়নের মোট জনসংখ্যা ৩৭৬৪৭ জন। পুরুষ: ১৯২১৫ জন, মহিলা: ১৮৪৩২ জন।।   শিক্ষাপ্রতিষ্ঠানের সংখ্যা  ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— ।  কলেজের সংখ্যা: ০৩ টি  সরকারী উচ্চ বিদ্যালয়: ০১ টি  বে-সরকারী উচ্চ বিদ্যালয়: ০৮ টি  নিম্ন মাধ্যমিক বিদ্যালয়: ০১ টি  সরকারী প্রাথমিক বিদ্যালয়: ১২ টি  বে-সরকারী প্রার্থমিক বিদ্যালয়: ০৪ টি  ফাজিল মাদ্রাসা: ০১ টি  বালিকা দাখিল মাদ্রাসা: ০২ টি  দাখিল মাদ্রাসা: ০৩ টি  হাফেজি মাদ্রাসা: ০৩ টি  কিন্ডার গার্টেন স্কুল: ০৫ টি   অন্যান্য প্রতিষ্ঠান  ইউনিয়নটির অন্যান্য প্রতিষ্ঠানের সংখ্যা নিম্নরূপ— ।  উপজেলা স্বাস্থ্য কমপ্লেস: ০১ টি  উপস্বাস্থ্য কেন্দ্র/কমিউনিটি ক্লিনিক: ০৫ টি  পোষ্ট অফিস: ০২ টি  ভূমি অফিস: ০১ টি  মসজিদ: ৬৬ টি  মন্দির: ১১ টি   বাজার  ইউনিয়নটিতে ৩টি বাজার আছে।যথা— http://pirgonjup.rangpur.gov.bd হাট-বাজারের-তালিকা।  লালদিঘী হাট, লালদিঘী, পীরগঞ্জ, রংপুর।  কলা বাগান (শুকান চৌকী) বাজার, ফতেপুর লালদিঘী, পীরগঞ্জ, রংপুর।  পীরগঞ্জ বাজার, পীরগঞ্জ, রংপুর।   দর্শনীয় স্থান  জননেত্রি শেখ হাসিনার শশুর বাড়ী ।  কীভাবে যাওয়া যায়: পীরগঞ্জ উপজেলা থেকে ৩ কিঃ মিঃ দক্ষিণে লালদিঘী বাজার সংলগ্ন ডঃ ওয়াজেদ মিয়া তোরন দিয়ে ১ কিঃ মিঃ পূর্ব দিকে জননেত্রি শেখ হাসিনার শ্বশুর বাড়ী। যোগাযোগ ব্যবস্থা পাঁকা রাস্তা।  অবস্থান: ফতেপুর লালদিঘী,পীরগঞ্জ, রংপুর।  সুইচ গেইট   উল্লেখযোগ্য ব্যক্তিত্ব  বিশিষ্ট্য পরমাণু বিজ্ঞানী এম এ ওয়াজেদ মিয়া   তথ্যসূত্র   বিষয়শ্রেণী:পীরগঞ্জ (রংপুর) উপজেলার ইউনিয়ন
যশবন্তপুর জংশন (স্টেশন কোড: YPR) ভারতের কর্ণাটক রাজ্যের রাজধানী বেঙ্গালুরুর তিন প্রধান রেলওয়ে স্টেশনের একটি, যা শহরটির যশবন্তপুর পাড়ায় অবস্থিত। বেঙ্গালুরু সিটি রেলওয়ে স্টেশনের ব্যস্ততা কমানোর জন্য এই স্টেশন তৈরি করা হয়েছে।  পরিকাঠামো যশবন্তপুর জংশনে ৬টি শীতাতপ অনিয়ন্ত্রিত রিটায়ারিং রুম ও যুক্তিসঙ্গত খরচে ১২টি ডরমিটরি বর্তমান। এছাড়া সেখানে এসি ভিআইপি লাউঞ্জ, এসেনশিয়াল স্টল ও এটিএম বর্তমান। এই স্টেশনের মধ্যে ও আশেপাশের লোকদের জন্য বিনামূল্যে ওয়াইফাই পরিষেবা বর্তমান।  তথ্যসূত্র  বহিঃসংযোগ  বিষয়শ্রেণী:বেঙ্গালুরুর রেলওয়ে স্টেশন বিষয়শ্রেণী:কর্ণাটকের জংশন রেলওয়ে স্টেশন
এওয়ান ইস্পোর্টস () হল একটি বাংলাদেশী পেশাদার ইস্পোর্টস সংস্থা যা পাবজি মোবাইলের উপর দৃষ্টি নিবদ্ধ করে। তারাই প্রথম বাংলাদেশি দল যারা পাবজি মোবাইল গ্লোবাল চ্যাম্পিয়নশিপে (PMGC) খেলেছে।  ২০২০ সালের ফেব্রুয়ারিতে, এ১ ইস্পোর্টস তাদের প্রথম পাবজি মোবাইল ক্লাব ওপেন (PMCO) স্প্রিং স্প্লিট ২০২০-এ উপস্থিত হয়েছিল৷ কিন্তু দুর্ভাগ্যবশত, তারা পরবর্তী রাউন্ডের জন্য যোগ্যতা অর্জন করতে পারেনি৷ আগস্ট ২০২০-এ, তারা টুর্নামেন্টের ফল স্প্লিটে অংশগ্রহণ করে এবং পাবজি মোবাইল প্রো লীগ (PMPL) ফল স্প্লিট ২০২০-এর জন্য যোগ্যতা অর্জন করে। সেই টুর্নামেন্টে, তারা ৩য় স্থান অর্জন করে এবং পাবজি মোবাইল গ্লোবাল চ্যাম্পিয়নশিপের (PMGC) জন্য যোগ্যতা অর্জন করে। ২০২১ সালের জুলাই মাসে, তারা ইউনিসেফকে ৪৪,০০০ মার্কিন ডলার অনুদান দিয়েছে।  ২০২৪ সালের মে মাসে, A1 Esports পাবজি মোবাইল সুপার লীগ (PMSL) স্প্রিং ২০২৪-এর জন্য যোগ্যতা অর্জন করেছিল, যা নেপালে অফলাইনে অনুষ্ঠিত হয়েছিল। জুন মাসে, তারা টুর্নামেন্টের গ্র্যান্ড ফাইনালের জন্য যোগ্যতা অর্জন করেছিল, যেখানে শীর্ষ ৫ টি দল পাবজি মোবাইল ওয়ার্ল্ড কাপ (PMWC) ২০২৪-এর জন্য যোগ্যতা অর্জন করেছিল।  ২০২৪ সালের আগস্ট মাসে, A1 Esports পাবজি মোবাইল সুপার লীগ (PMSL) ফল ২০২৪ খেলতে নেপালে রওনা হয়েছে, যেখানে শীর্ষ ৪ টি দল পাবজি মোবাইল গ্লোবাল চ্যাম্পিয়নশিপ (PMGC) ২০২৪-এর জন্য যোগ্যতা অর্জন করবে।   রোস্টার    আরও দেখুন   বাংলাদেশে ইস্পোর্টস  পাবজি মোবাইল  ইস্পোর্টস   তথ্যসূত্র   বিষয়শ্রেণী:বাংলাদেশে ইস্পোর্টস বিষয়শ্রেণী:বাংলাদেশের ইস্পোর্টস দল বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:বাংলাদেশের ক্রীড়া ক্লাব বিষয়শ্রেণী:বাংলাদেশের ক্রীড়া দল বিষয়শ্রেণী:এওয়ান ইস্পোর্টস বিষয়শ্রেণী:বাংলাদেশে ক্রীড়া বিষয়শ্রেণী:ঢাকা
হিরাপুর () ভারতের মধ্য প্রদেশ রাজ্যের বালঘাট জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০১ মিটার (১৬৪৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে হিরাপুর শহরের জনসংখ্যা হল ৫৬৩৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে হিরাপুর এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
thumb|upright=1.5| দ্য ফল গাই  শুরুর শিরোনাম দ্য ফল গাই (The Fall Guy) আশির দশকে নির্মিত জনপ্রিয় মার্কিন টেলিভিশন সিরিজ। মুখ্য ভূমিকায় অভিনয় করেন লী মেজর্স।  এই সিরিজটি আগে বিটিভি রাত ৮ঃ০০ থেকে ৯ঃ০০ পর্যন্ত দেখাতো।   চরিত্র সমূহ   কোল্ট সিভার্স - লী মেজর্স  হাউই মানসন - ডগলাস বার  জোডি ব্যাংক্‌স - হিদার টমাস  সামান্থা বিগ জ্যাক জ্যাক জো অ্যান ফ্লুগ (১৯৮১-৮২)  টেরি শ্যানন / মাইকেলস - মারকি পোস্ট (১৯৮২-৮৫)  পার্ল স্পারলিং - নেড্রা ভোলজ (১৯৮৫)  বিষয়শ্রেণী:মার্কিন টেলিভিশন ধারাবাহিক‎ বিষয়শ্রেণী:ইংরেজি ভাষার টেলিভিশন অনুষ্ঠান
সারদাকাণ্ড​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল। এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় 7px২০০ থেকে 7px৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো।  রাজনৈতিক প্রভাব সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে।তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়। thumb|কাঁথিতে সারদা রিয়ালিটি ইন্ডিয়া লিমিটেডের ভাংচুর করা নির্মাণ-ভূমি, ২০১৫ সালে।   তথ্যসূত্র   বহিঃসংযোগ  সুপ্রিম কোর্টের দ্বারা বিতরিত সারদাকাণ্ডে রায়    সারদাকাণ্ডের কিছু সংবাদ প্রবন্ধ - কেন্দ্রীয় তদন্ত ব্যুরো (এপ্রিল ২০১৩ থেকে)  সারদাকাণ্ডের​ সংগৃহীত সংবাদ ও ভাষ্য - দ্য টাইমস অফ ইন্ডিয়া   সারদাকাণ্ডের​ সংগৃহীত সংবাদ ও ভাষ্য - জি নিউজ   সারদাকাণ্ডের​ সংগৃহীত সংবাদ ও ভাষ্য - এন​ডিটিভি   সারদাকাণ্ডের​  সংগৃহীত সংবাদ ও ভাষ্য - সিএনএন- আই.বি.এন    সারদাকাণ্ডের​ সংগৃহীত সংবাদ ও ভাষ্য - দৈনিক সংবাদ এবং বিশ্লেষণ (বা Daily News and Analysis)   সারদাকাণ্ডের​ সংগৃহীত সংবাদ ও ভাষ্য - দি ইন্ডিয়ান এক্সপ্রেস    সারদাকাণ্ডের​ সংগৃহীত সংবাদ ও ভাষ্য - ওয়ান ইন্ডিয়া ডট কম   বিষয়শ্রেণী:দুর্নীতি বিষয়শ্রেণী:আর্থিক প্রতারণা বিষয়শ্রেণী:পিরামিড ও পনজি স্কিম বিষয়শ্রেণী:পশ্চিমবঙ্গে অপরাধ বিষয়শ্রেণী:২০১৩-এ ভারত বিষয়শ্রেণী:ওড়িশায় অপরাধ বিষয়শ্রেণী:কর্পোরেশনের অপরাধ বিষয়শ্রেণী:অপরাধ তদন্ত বিষয়শ্রেণী:ছলনা
আফগানিস্তানের নারীদের বিপ্লবী সমিতি (ফার্সি : جمعیت انقلابی زنان افغانستان, জামিআত-ই এনকেলাবি-ই জান-ই আফগানিস্তান, পশতু :د افغانستان د ښڅو انقلابی جمعیت) হল আফগানিস্তানে কাবুল অবস্থিত একটি নারী সংগঠন। সংগঠনটি নারীর অধিকার ও ধর্মনিরপেক্ষ গণতন্ত্র প্রচার করে। এটি ১৯৭৭ সালে একজন আফগান শিক্ষার্থী কর্মী মীনা কেশ্বর কামাল দ্বারা প্রতিষ্ঠিত হয়েছিল, যিনি তার রাজনৈতিক কর্মকাণ্ডের জন্য ফেব্রুয়ারি ১৯৮৭ সালে নিহত হন। অহিংস কৌশল সমর্থনকারী দলটির প্রাথমিক কার্যালয় আফগানিস্তানের কাবুলে ছিল, কিন্তু তারপর ১৯৮০-এর দশকের গোড়ার দিকে পাকিস্তানে চলে যায়।  সংগঠনটির লক্ষ্য আফগানিস্তানের নারীদের রাজনৈতিক ও সামাজিক উভয় কার্যক্রমে সম্পৃক্ত করা, যার লক্ষ্যে নারীদের জন্য মানবাধিকার অর্জন এবং আফগানিস্তানের সরকারের বিরুদ্ধে গণতান্ত্রিক ও ধর্মনিরপেক্ষ পদ্ধতিতে, মৌলবাদী নীতির ভিত্তিতে নয়, যাতে নারীরা সম্পূর্ণভাবে অংশগ্রহণ করতে পারে। আরএডব্লিউএ বহুপাক্ষিক নিরস্ত্রীকরণের জন্যও প্রচেষ্টা চালায়। দলটি ১৯৭৭ সাল থেকে সমস্ত আফগান সরকার ব্যবস্থার বিরোধিতা করেছিল: আফগানিস্তানের গণতান্ত্রিক প্রজাতন্ত্র, আফগানিস্তানের ইসলামিক স্টেট, আফগানিস্তানের ইসলামিক এমিরেট (১৯৯৬-২০০১), ইসলামিক রিপাবলিক অফ আফগানিস্তান (২০০১-২০২১), এবং ইসলামিক আমিরাত। আফগানিস্তানের (২০২১ থেকে)।   পটভূমি  আরএডব্লিউএ প্রথম ১৯৭৭ সালে কাবুলে মানবাধিকার ও সামাজিক ন্যায়বিচারের জন্য লড়াইরত আফগান নারীদের একটি স্বাধীন সামাজিক ও রাজনৈতিক সংগঠন হিসেবে সূচিত হয়। সংস্থাটি তখন তার কাজের কিছু অংশ আফগানিস্তান থেকে পাকিস্তানে স্থানান্তরিত করে এবং আফগান মহিলাদের জন্য কাজ করার জন্য সেখানে তাদের মূল ঘাঁটি স্থাপন করে।   প্রতিষ্ঠাতা  থাম্ব| মীনা কেশ্বর কমল, আরএডব্লিউএ-এর প্রতিষ্ঠাতা আরএডব্লিউএ মীনা কেশ্বর কামালের নেতৃত্বে একদল আফগান নারী কর্তৃক প্রতিষ্ঠিত হয়েছিল। ২১ বছর বয়সে, তিনি নারীদের শিক্ষিত করার কাজের মাধ্যমে আরএডব্লিউএ-এর ভিত্তি স্থাপন করেছিলেন। ১৯৭৯ সালে, কামাল সোভিয়েত দখলদারিত্ব এবং আফগানিস্তানের সোভিয়েত সমর্থিত সরকারের বিরুদ্ধে অভিযান শুরু করেন। ১৯৮১ সালে, তিনি একটি দ্বিভাষিক ম্যাগাজিন পেয়াম-ই-জান (নারী বার্তা) চালু করেন। একই বছরে, তিনি ফরাসি সোশ্যালিস্ট পার্টি কংগ্রেসের জন্য ফ্রান্স সফর করেন। তিনি আফগান শরণার্থী শিশুদের জন্য স্কুল, পাকিস্তানে শরণার্থী মহিলাদের জন্য হাসপাতাল এবং হস্তশিল্প কেন্দ্রও প্রতিষ্ঠা করেছিলেন। তার কার্যকলাপ ও দৃষ্টিভঙ্গি, সেইসাথে সরকার ও ধর্মীয় মৌলবাদীদের বিরুদ্ধে তার কর্মকাণ্ডের জন্য তাকে ১৯৮৭ সালের ৪ই ফেব্রুয়ারি হত্যা করা হয়েছিল।   তথ্যসূত্র    বহিঃসংযোগ      বিষয়শ্রেণী:১৯৭৭-এ পাকিস্তানে প্রতিষ্ঠিত বিষয়শ্রেণী:আফগানিস্তানের নারীবাদী সংগঠন বিষয়শ্রেণী:পাকিস্তানে ধর্মনিরপেক্ষতা
thumb|ম্যাগনিট্রনের এক অংশ (চুম্বকটি দেখানো হয়নি)thumb|একই ম্যাগনিট্রনের আরেক অংশ (চুম্বকটি দেখানো হয়নি)  ম্যাগনিট্রন একটি শক্তিশালী ভ্যাকুয়াম টিউব যা থেকে ইলেকট্রনের ধারার সাথে চৌম্বক ক্ষেত্রের মিথষ্ক্রিয়ার ফলে মাইক্রোওয়েভ তরঙ্গ সৃষ্টি হয়। ১৯৪০ সালে ম্যাগনিট্রনের একটি প্রকারভেদ 'রেজোন্যান্ট ক্যাভিটি' ম্যাগনিট্রন আবিষ্কার করেন জন রান্ডাল এবং হ্যারি বুট। ম্যাগনিট্রন থেকে অতি শক্তিশালী স্পন্দনের (pulses) মাইক্রোওয়েভ পাওয়া যায় বলেই সেন্টিমিটার ব্যান্ডের রাডার আলোর মুখ দেখে। এর ফলে রাডারে ক্ষুদ্র তরঙ্গদৈর্ঘ্য ব্যবহার করে ছোট ছোট বস্তুও চিহ্নিত করা সম্ভব হয়। কম্প্যাক্ট ক্যাভিটি ম্যাগনিট্রন রাডারের আকার নাটকীয়ভাবে এতই ছোট করে ফেলে যে, এর ফলে ডুবোজাহাজ-বিধ্বংসী-উড়োজাহাজে এবং পথ দেখানো জাহাজেও (Escort Ships) রাডার বসানো সম্ভব হয়। বর্তমানে মাইক্রোওয়েভ ওভেন এবং বিভিন্ন ধরনের রাডারে ম্যাগনিট্রনের ব্যবহার একটি সাধারণ ব্যাপার।Ma, L. "3D Computer Modeling of Magnetrons ." University of London Ph.D. Thesis.'' December 2004. Accessed 2009-08-23.   তথ্যসূত্র    বহিঃসংযোগ   ম্যাগনিট্রন  ভার্চুয়াল ভালভ মিউজিয়ামের (Virtual Valve Museum) ম্যাগনিট্রন সংগ্রহ   MicrowaveCam.com মাইক্রোওয়েভ ওভেনে সৃষ্ট প্লাজময়েডে ভিডিও চিত্র  TMD Magnetrons তথ্য এবং পিডিএফ ডেটাশীট   ম্যাগনিট্রনের উপরে সংক্ষিপ্ত কিন্তু চমৎকার একটি লেখা; চিত্র ১৩তে আধুনিক রাডার ম্যাগনিট্রন দেখানো হয়েছে  বিষয়শ্রেণী:পদার্থবিজ্ঞান বিষয়শ্রেণী:তড়িৎ প্রকৌশল বিষয়শ্রেণী:ইংরেজ উদ্ভাবন বিষয়শ্রেণী:রাডার
ব্সোদ-নাম্স-দ্বাং-র্গ্যাল () (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () পঞ্চদশ প্রধান ছিলেন।   সংক্ষিপ্ত জীবনী  ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না () নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () (১৬৭৩-১৭৪৬) নামক প্রথম স্দে-খ্রি রিন-পো-ছে () উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা () নামক একটি গ্রন্থ রচনা করেন।   তথ্যসূত্র   বিষয়শ্রেণী:১৭২৬-এ জন্ম বিষয়শ্রেণী:১৭৯৩-এ মৃত্যু বিষয়শ্রেণী:লাব্রাং ত্রিপা
থাম্ব|স্নেহলতা নাথ স্নেহলতা নাথ (জন্ম: ২৭শে ডিসেম্বর ১৯৬৫) হলেন একজন ভারতীয় কর্মী যিনি নীলগিরির (নীলগিরি পর্বতমালা, উত্তর-পশ্চিম তামিলনাড়ু, দক্ষিণ কর্ণাটক এবং দক্ষিণ ভারতের পূর্ব কেরালায় পশ্চিমঘাট পর্বতমালার একটি অংশ) সাথে তাঁর কাজের জন্য পরিচিত। তিনি জমনালাল বাজাজ পুরস্কার এবং নারী শক্তি পুরস্কারের প্রাপক।   কর্মজীবন  স্নেহলতা নাথ ১৯৯৩ সালে প্রতিষ্ঠিত কিস্টোন ফাউণ্ডেশনের প্রতিষ্ঠাতা পরিচালক ছিলেন। এই ফাউণ্ডেশন নীলগিরি অঞ্চলের মানুষের দারিদ্র্য মোকাবিলায় কাজ করেছে। এই ফাউণ্ডেশনটি কোটাগিরিকে কেন্দ্র করে কাজ করে।  ১৯৯৮ সালে, তিনি নন-টিম্বার ফরেস্ট প্রোডাক্টস - এক্সচেঞ্জ প্রোগ্রামের সহ-প্রতিষ্ঠা করেন এবং ২০ বছরেরও বেশি সময় ধরে এর ভারতীয় অফিসের সাথে সমন্বয় সাধন করেছেন।  অরণ্য থেকে সংগৃহীত উদ্ভিদ উপাদানগুলির জন্য একটি স্থিতিশীল এবং ন্যায্য বাণিজ্য ব্যবস্থা তৈরি করার উদ্দেশ্যে ২০০৮ সালে ফেয়ারওয়াইল্ড ফাউণ্ডেশনটি প্রতিষ্ঠিত হয়েছিল। স্নেহলতা নাথ তাদের উপদেষ্টা প্যানেলে দায়িত্ব পালন করেন।  ২০১৩ সালে "গ্রামীণ উন্নয়নে বিজ্ঞান ও প্রযুক্তির প্রয়োগে অসামান্য অবদান"-এর জন্য তৎকালীন রাষ্ট্রপতি প্রণব মুখোপাধ্যায় তাঁকে জমনালাল বাজাজ পুরস্কার প্রদান করেন। থাম্ব| রাষ্ট্রপতি প্রণব মুখার্জির হাত থেকে জামনালাল বাজাজ পুরস্কার গ্রহণ করছেন স্নেহলতা নাথ।  ২০১৯ সালে স্নেহলতা নাথকে নতুন দিল্লির রাষ্ট্রপতি ভবনে আমন্ত্রণ জানানো হয়েছিল। তিনি রামনাথ কোবিন্দের কাছ থেকে ভারতের সর্বোচ্চ বেসামরিক নারী সম্মাননা, নারী শক্তি পুরস্কার গ্রহণ করেন। ৪১ জন পুরস্কারপ্রাপ্ত নারীর মধ্যে তিনি একজন ছিলেন। স্নেহলতা নাথ ২৬ বছর ধরে নীলগিরি বায়োস্ফিয়ার রিজার্ভে পরিবেশ-উন্নয়ন এবং স্থায়িত্ব নিয়ে কাজ করেছেন।   তথ্যসূত্র   বিষয়শ্রেণী:ভারতীয় নারী সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
মহামা শরণার্থী শিবির হল তানজানিয়ার সীমান্তবর্তী কাগেরা নদীর কাছে রুয়ান্ডার পূর্ব প্রদেশের কিরেহে জেলার একটি শরণার্থী শিবির। ২০১৬ সালে, এখানে ৫০,০০০ এর বেশি বাসিন্দা ছিল, যা এটিকে রুয়ান্ডার দশটি বৃহত্তম শহরের একটিতে পরিণত করেছে। ২০২১ সালে, রুয়ান্ডায় ১০০,০০০ শরণার্থী বসবাস করে যার মধ্যে বেশিরভাগ এখানেই অবস্থান করছিলো। ২০২৩ সালে এখানের জনসংখ্যা ৬২,৪৮৬  হিসাবে রিপোর্ট করা হয়েছিল যাদের বেশিরভাগই বুরুন্ডি থেকে।    ইতিহাস  ২০১৫ সাল থেকে, ২৮০,০০০ এরও বেশি বুরুন্ডিয়ান রুয়ান্ডা, তানজানিয়া এবং উগান্ডার মতো প্রতিবেশী দেশগুলিতে আশ্রয় নিতে বাধ্য হয়েছিল৷  তাদের মধ্যে, ৪৭,০০০ এরও বেশি যারা রুয়ান্ডায় আশ্রয় নেয়।  মহামা শরণার্থী শিবিরটি এপ্রিল ২০১৫ সালে প্রতিষ্ঠিত করা হয়।   ২০১৬ সালের সেপ্টেম্বরে অনুমান করা হয়েছিল যে শিবিরে বিভিন্ন জাতীয়তার  ৫০,০০০ এর অধিক শরণার্থীদের আশ্রয় দেয়া হয়েছে এবং প্রায় প্রত্যেকদিন নতুন করে শরনার্থীদের আগমন ঘটছিল।  এই শিবিরটিকে পূর্ব আফ্রিকান অঞ্চলে শরণার্থী ব্যবস্থাপনার একটি মডেল কেস বলে মনে করা হয়।  প্রাথমিকভাবে ক্যাম্পে শুধু তাঁবু ছিল কিন্তু ১৮ মাসের মধ্যে মাটির ইট ব্যবহার করে অস্থায়ী ভবন তৈরি করা হয়েছে। ২০১৬ সালে ক্যাম্পে ১০০ টিরও বেশি শ্রেণীকক্ষ সহ একটি স্কুল ছিল যেখানে ১১,০০০ টিরও বেশি শিশু অংশ নিয়েছিল যা রুয়ান্ডার বৃহত্তম স্কুলে পরিণত হয়েছিল। ক্যাম্পে ২৫টি "গ্রামে" স্থানীয় নেতারা ছিলেন, এছাড়াও সেখানে দুটি স্বাস্থ্যকেন্দ্র, একটি বাস পরিষেবা, এবং স্টল হোল্ডারদের জন্য একটি বাজার ছিল।  আঠারো মাসে শরণার্থী শিবিরটি জনসংখ্যার দিক থেকে রুয়ান্ডার ষষ্ঠ বৃহত্তম শহরের প্রতিদ্বন্দ্বী।   ২০২১ সালে বুরুন্ডিতে ২৭,০০০ ফিরে আসা সত্ত্বেও রুয়ান্ডায় ১২৫,০০০ শরণার্থী ছিল বলে অনুমান করা হয়েছিল। এর মধ্যে মাত্র ১০% রুয়ান্ডায় শরণার্থী শিবিরের বাইরে অবস্থান করে। রুয়ান্ডায় বসবাসরত বুরুন্ডিয়ান শরনার্থীদের মধ্যে সিংহভাগই ছিল মহামাতে।  অক্টোবরে বন্ধ হওয়া গিহেম্বে ক্যাম্প থেকে শরণার্থীদের এখানে স্থানান্তরিত করায় ক্যাম্পটি পূর্ণ হয়ে যায়। মহামায় বসবাসের জন্য স্থান পাওয়া গেলে, তখন কিগেমে শিবিরের শরণার্থীদের সেখানে স্থানান্তর করা হবে।   ২০২১ সালে আন্তর্জাতিক প্যারালিম্পিক কমিটি 2020 গ্রীষ্মকালীন প্যারালিম্পিকে স্বাধীন প্যারালিম্পিক অ্যাথলেটদের অংশ হিসাবে ছয়জন ক্রীড়াবিদকে সমর্থন করার সিদ্ধান্ত নিয়েছে। মাহামা থেকে আসা তায়কওয়ান্ডো হিউম্যানিটারিয়ান ফাউন্ডেশনের পারফেইট হাকিজিমানা তাদের একজন ছিলেন। তিনি টোকিওতে তায়কোয়ান্দোতে  ৬১ কেজি ওজনশ্রেণিতে প্রতিযোগিতা করেন।  গেমসে, হাকিজিমানা চোটের কারণে রেপিচেজ পর্ব থেকে সরে দাঁড়ান।  সেপ্টেম্বর ২০২৩ সালে,  ইউএনএইচসিআর জানিয়েছে যে সেখানে ৬২,০০০ এর বেশি মানুষ বসবাস করছে, যাদের মধ্যে বেশিরভাগই আঠারো বছরের কম বয়সী।    উল্লেখযোগ্য বাসিন্দা  বুরুন্ডিয়ান প্যারাতায়কওয়ান্ডো  অনুশীলনকারী পারফাইত হাকিজিমানা ক্যাম্পে থাকেন।    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:রুয়ান্ডায় অবস্থিত শরণার্থী শিবির
লা স্যান্তিসিমা ত্রিনিদাদ ডে পারানা বা সর্বশ্রেষ্ঠ পবিত্র পারানা ট্রিনিটি () প্যারাগুয়ের সাবেক যীশু সম্প্রদায়ের গৃহ। এটি বহু গৃহের অন্যতম উদাহরণ। ১৭শ ও ১৮শ শতাব্দীতে  ব্রাজিল, আর্জেন্টিনা ও প্যারাগুয়ের ন্যায় দক্ষিণ আমেরিকার বিভিন্ন জায়গায় ছোট আকারের উপনিবেশগুলোয় মিশন প্রতিষ্ঠা করা হয়। এ সকল মিশনগুলোয় স্বেচ্ছাসেবী সমাজসংঘ গঠন করা হয়। এগুলো আদিবাসী জনগোষ্ঠীকে খ্রিস্টান ধর্মীয় বিশ্বাস স্থাপনকল্পে নিয়মিতভাবে স্পেনীয় উপনিবেশ জীবনধারা গঠনে অবিচ্ছেদ্য অংশ হয়ে উঠে।   ইতিহাস  ‘লা স্যান্তিসিমা ত্রিনিদাদ ডে পারানা’কে স্থানীয় অধিবাসীরা ‘ত্রিনিদাদের ভগ্নাবশেষ’ নামে প্রায়শঃই আখ্যায়িত করে থাকে। প্যারাগুয়ের দক্ষিণাঞ্চল ও আর্জেন্টিনার উত্তরাঞ্চলে অবস্থিত পারানা নদী তীরবর্তী এলাকায় সর্বশেষ যীশু সম্প্রদায়ের সংঘগুলোর অন্যতম। এছাড়াও এটি এখনো প্রবেশাধিকারের যোগ্য ও ঐতিহাসিক স্থাপনাগুলোর সর্বাপেক্ষা ভ্রমণযোগ্য স্থান। আধুনিককালে ত্রিনিদাদের এনকার্নাসিওন শহরে এর অবস্থান।  ১৭০৬ সালে এর অবকাঠামো নির্মাণের কাজ শুরু হয়। অবকাঠামোর অঙ্গসজ্জ্বায় পর্তুগিজ ও স্পেনীয় ধাঁচের প্রভাব পড়েছে। পরিকল্পিতভাবে গড়ে তোলা স্বয়ংসম্পূর্ণ নগরী হিসেবে সভা-অনুষ্ঠান আয়োজনের স্থান রয়েছে এবং এখানে গণ ও বৈবাহিক অনুষ্ঠান সম্পন্নের ব্যবস্থা রাখা হয়েছিল। বৃহৎ আকৃতির গির্জা সভাগৃহ, বিদ্যালয়, অনেকগুলো যন্ত্রপাতি নির্মাণের স্থান, যাদুঘর ও স্থানীয় ইন্ডিয়ান জনগোষ্ঠীর বাসস্থান নির্মাণ করা হয়েছিল।   মূল্যায়ন  thumb|গির্জার ধ্বংসাবশেষের সম্মুখভাগ ১৭৬৮ সালে যীশু সম্প্রদায়ের সংঘগুলো স্পেনীয় উপনিবেশ থেকে চলে যেতে শুরু করে। ত্রিনিদাদেও এর প্রভাব পড়ে এবং বাদ-বাকী সংঘগুলোও কয়েক দশকের মধ্যে চলে যায়। পরবর্তীতে এ অঞ্চলের অন্যান্য ইন্ডিয়ান জনগোষ্ঠী স্বর্ণের সন্ধানে ভাস্কর্য সমৃদ্ধ গির্জাগুলোয় ব্যাপকহারে লুণ্ঠন কার্য চালায়। সাম্প্রতিককালে অবকাঠামো নির্মাণের অংশ হিসেবে ত্রিনিদাদ বেশ ভালো অবস্থায় রয়েছে।  আধুনিক ঐতিহাসিক সংঘগুলো বর্তমানে এর দেখাশোনায় রয়েছে। এছাড়াও এটি প্যারাগুয়ের দুইটির মধ্যে একটি হিসেবে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা পেয়েছে।   তথ্যসূত্র    আরও দেখুন   ক্লারা গঞ্জালেজ ‎* অফেলিয়া হুপার  চগ্রেস জাতীয় উদ্যান  জেসাস ডে তাভার‌্যাঙ্গুর ধ্বংসাবশেষ‎‎  সেন্ট লরেন্স ক্যাথিড্রাল, স্যান লরেঞ্জো   বহিঃসংযোগ     বিষয়শ্রেণী:১৭০৬-এ নির্মিত গির্জা বিষয়শ্রেণী:১৭০৬-এ স্পেনীয় সাম্রাজ্যের স্থাপনা বিষয়শ্রেণী:দক্ষিণ আমেরিকাভিত্তিক যিশু সম্প্রদায়ের ইতিহাস বিষয়শ্রেণী:প্যারাগুয়েভিত্তিক স্পেনীয় মিশন বিষয়শ্রেণী:প্যারাগুয়ের ধ্বংসাবশেষ বিষয়শ্রেণী:প্যারাগুয়ের বিশ্ব ঐতিহ্যবাহী স্থান বিষয়শ্রেণী:প্যারাগুয়েভিত্তিক রোমান ক্যাথলিক চার্চ
থাম্ব|প্রস্থেটিক গ্রুপের কার্যপদ্ধতি। প্রস্থেটিক গ্রুপ হল অ-অ্যামাইনো অ্যাসিডধর্মী একধরনের পদার্থ যা যুগ্ম প্রোটিনের অংশ হিসেবে বর্তমান এবং অ্যাপোপ্রোটিন অংশের সাথে কঠিন সমযোজী বন্ধন দ্বারা যুক্ত থাকে।  অ্যাপোপ্রোটিন + প্রস্থেটিক গ্রুপ(কো-ফ্যাক্টর) = হলোপ্রোটিন  যেসব প্রস্থেটিক গ্রুপ সরাসরি সমযোজী বন্ধন দ্বারা যুক্ত থাকে না, তাদের কোএনজাইম বা সহ-উৎসেচক বলে। (উৎসেচক নিবন্ধ দ্রষ্টব্য) প্রস্থেটিক গ্রুপ, সহ-উৎসেচক ও ধাতব আয়নদের একত্রে কো-ফ্যাক্টর বলে।Metzler DE (2001) Biochemistry. The chemical reactions of living cells, 2nd edition, Harcourt, San Diego.Nelson DL and Cox M.M (2000) Lehninger, Principles of Biochemistry, 3rd edition, Worth Publishers, New YorkCampbell MK and Farrell SO (2009) Biochemistry, 6th edition, Thomson Brooks/Cole, Belmont, California উৎসেচক নিয়ন্ত্রিত জৈব-রাসায়নিক বিক্রিয়াগুলিতে প্রস্থেটিক গ্রুপের ভূমিকা গুরুত্বপূর্ণ।  হিমোগ্লোবিনের মধ্যে হিম হল প্রস্থেটিক গ্রুপ।  তালিকা প্রস্থেটিক গ্রুপ কাজবন্টন    ফ্ল্যাভিন মনোনিউক্লিওটাইড  জারণ-বিজারণ বিক্রিয়া ব্যাকটেরিয়া, আর্কিয়া ও ইউক্যারিওট    ফ্ল্যাভিন অ্যাডেনিন ডাইনিউক্লিওটাইড     পাইরলোকুইনোলিন কুইনোন    ব্যাকটেরিয়া   পাইরিডক্সাল ফসফেট   ট্রান্সঅ্যামিনেশন, ডিকার্বক্সিলেশন ও ডিঅ্যামিনেশন ব্যাকটেরিয়া, আর্কিয়া ও ইউক্যারিওট   বায়োটিন   কার্বক্সিলেশন     মিথাইলকোবালামিন   মিথাইলেশন ও আইসোমারাইজেশন    থিয়ামিন পাইরোফসফেট   কার্বন পরমাণুযুক্ত গ্রুপের ট্রান্সফার, α ক্লিভেজ    হিম   অক্সিজেন সংবন্ধন ও জারণ-বিজারণ বিক্রিয়া    মলিবডপ্টেরিন   অক্সিজিনেশন বিক্রিয়া    লাইপোয়িক অ্যাসিড   জারণ-বিজারণ বিক্রিয়া কোফ্যাক্টর এফ৪৩০মিথানোজেনেসিসআর্কিয়া  তথ্যসূত্র  বহিঃসংযোগ  Cofactors PowerPoint lecture   বিষয়শ্রেণী:কো-ফ্যাক্টর
thumb|upright=1.5|মহাধমনীর অংশসমূহ মহাধমনী বা গ্রীবা হচ্ছে মানব দেহের প্রধান ও সর্ববৃহৎ ধমনী। হৃৎপিণ্ডের বাম নিলয় থেকে উৎপন্ন হয়ে এটি উদর পর্যন্ত পরিব্যপ্ত হয়েছে যেখানে এটি সাধারণ ইলিয়াক ধমনী নামক দুটি ছোট শাখা ধমনীতে বিভক্ত হয়েছে। মহাধমনী সংবহন তন্ত্রের সকল অংশে অক্সিজেন সমৃদ্ধ রক্ত পরিবহন করে।   কাজ  মহাধমনী সংবহন তন্ত্রের অন্তর্ভুক্ত সকল অংশে, অর্থাৎ দেহের সকল অংশে রক্ত পরিবহন করে। এর একমাত্র ব্যতিক্রম হচ্ছে ফুসফুসের শ্বসন অঞ্চল। কারণ সেখানে অক্সিজেন সমৃদ্ধ রক্ত সরবরাহ করে পালমোনারি শিরা। মহাধমনীর উর্দ্ধগামী অংশ থেকে উৎপন্ন শাখা তথা উচ্চতর ভেনা ক্যাভা হৃৎপিণ্ডে, অ্যাওর্টিক আর্চ থেকে উৎপন্ন শাখা মাথা, ঘাড়, এবং বাহুতে, বক্ষপিঞ্জরের দিকে নিম্নগামী অংশ থেকে উৎপন্ন শাখা বুকে (হৃৎপিণ্ড ও শ্বসন অঞ্চল ব্যতীত), এবং উদরীয় মহাধমনী থেকে উৎপন্ন শাখাগুলো উদরাঞ্চলে অক্সিজেন সমৃদ্ধ রক্ত পরিবহন করে। সাধারণ ইলিয়াক ধমনীদ্বয়ের মাধ্যমে শ্রোণি এবং পায়ে রক্ত সরবরাহ করা হয় যা উদরীয় মহাধমনীর শাখা ধমনী।   তথ্যসূত্র    বহিঃসংযোগ         বিষয়শ্রেণী:মহাধমনী বিষয়শ্রেণী:হৃৎপিণ্ডের শারীরস্থান বিষয়শ্রেণী:উদরের ধমনী বিষয়শ্রেণী:বক্ষপিঞ্জরের ধমনী
হেনরি হার্বার্ট "হ্যারি" মগার, (জন্ম সেপ্টেম্বর ১৮৭৯ সাউদাম্পটন, মৃত্যু ম্যানচেস্টার ১৬ জুন ১৯২৭ ), ছিলেন ইংরেজ ফুটবল গোলরক্ষক।   খেলোয়াড়ী জীবন  স্থানীয় ফরেস্ট সুইফ্‌টস ক্লাবে তিনি তার খেলোয়াড়ী জীবন শুরু করেন। পরে তিনি ১৮৯৮ সালে ফ্রিম্যান্ট্‌ল ক্লাবে যোগ দেন। ১৮৯৯ সালে ফ্রিম্যান্ট্‌ল ক্লাবে নিবন্ধন থাকা সত্ত্বেও ফরেস্ট সুইফ্‌টস ক্লাবের অপেশাদার দলের পক্ষে খেলার জন্য তাকে দুই মাসের নিষেধাজ্ঞা দেয়া হয়।   সাউদাম্পটন  ১৯০০ সালের গ্রীষ্মে তিনি সাউদাম্পটন ক্লাবে যোগ দেন। কিন্তু তৎকালীন ইংল্যান্ড দলের গোলরক্ষক জ্যাক রবিনসনের উপস্থিতির কারণে তিনি বেশিরভাগ সময়ে সাইড বেঞ্চে থেকেছেন। দীর্ঘকায় ও পাতলা হ্যারি উচু বল ধরতে ওস্তাদ ছিলেন। রবিনসনের উপস্থিতির কারণে তিন বছরের দীর্ঘ সাউদাম্পটন জীবনে তিনি মাত্র ১৪টি খেলায় অংশ নিতে পেরেছিলেন।   ম্যানচেস্টার ইউনাইটেড  ১৯০৩ সালের মে মাসে তাকে ম্যানচেস্টার ইউনাইটেড ক্লাবে বিক্রি করা হয়। ১৯১২ সালে অবসর গ্রহণের আগ পর্যন্ত তিনি এই ক্লাবেই ছিলেন। এখানে তিনি ২৬৪ খেলায় অংশ নিয়েছিলেন এবং ১৯০৭-০৮ ও ১৯১০-১১ মৌসুমে ফুটবল লিগ চ্যাম্পিয়নশিপ এবং ১৯০৯ সালে এফএ কাপ জয়ে অগ্রণী ভূমিকা পালন করেছেন।   সম্মাননা   ম্যানচেস্টার ইউনাইটেড   দ্য ফুটবল লিগ চ্যাম্পিয়নশিপ: ১৯০৭-০৮, ১৯১০-১১   এফএ কাপ: ১৯০৯   তথ্যসূত্র       বহিঃসংযোগ   Manchester United profile  বিষয়শ্রেণী:১৮৭৯-এ জন্ম বিষয়শ্রেণী:১৯২৭-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:ফ্রিম্যান্টল ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:১৮৭৮-এ জন্ম বিষয়শ্রেণী:পুরুষ ফুটবল গোলরক্ষক